El termini de presentació de sol·lictuds finalitza el 17 de juliol del 2020.
Les empreses han de presentar, a banda del que estableix la base general 7, la documentació següent:
a.1) En el cas de persones jurídiques, la declaració de l'impost sobre societats presentada davant de l'Agència Estatal d'Administració Tributària corresponent als dos exercicis anteriors al de concessió de l'ajut.
En el cas d'empresaris persones físiques, liquidacions trimestrals i anuals de l'IRPF i de l'IVA presentades davant de l'Agència Estatal d'Administració Tributària corresponents als dos exercicis anteriors al de concessió de l'ajut.
a.2) Historial del sol·licitant (descripció de les principals activitats culturals realitzades o béns culturals
produïts) i historial professional del representant legal i dels quadres de l'empresa responsables de l'execució
a.3) Declaració de la part de despesa interna i externa en recursos i proveïdors catalans que hagi fet l'empresa
l'any anterior al de la sol·licitud del total de despesa de l'empresa o bé la part d'activitat duta a terme a
Catalunya del total d'activitat durant el mateix termini.
b.1) Memòria del projecte, segons model facilitat per l'ICEC.
b.2) Pressupost del projecte, en el qual figurin tant les despeses com els ingressos i les fonts de finançament previstes.
b.3) Pla de distribució, comercialització o exhibició, així com el pla de mitjans que inclogui les activitats previstes de comunicació i publicitat.
b.4) Contracte de coedició, si escau.
Requisits de les empreses sol·licitants
Per poder ser beneficiàries dels ajuts, les empreses sol·licitants han de complir, a banda dels que preveu la base general 3, els requisits següents:
a) Tenir solvència econòmica i tècnica contrastada.
S'entén que no té solvència econòmica si el balanç de l'empresa de l'últim exercici tancat presenta fons propis negatius.
En cas que el sol·licitant acrediti variacions patrimonials posteriors que comportin una millora de la situació econòmica de l'empresa, es pot considerar que té solvència econòmica.
En el cas d'empresaris persones físiques, s'entén que no tenen solvència econòmica si els rendiments de l'activitat econòmica a l'efecte de l'IRPF no són positius.
b) Tenir una antiguitat mínima en l'activitat de 2 anys o poder demostrar que els professionals de l'empresa vinculats al projecte tenen una antiguitat mínima en activitats similars de la mateixa durada.
c) Participar a risc en el projecte objecte de l'ajut.
Els projectes presentats han de complir els requisits següents:
a) La despesa del projecte, i s'entén com a tal la que es du a terme fins al moment del llançament comercial del projecte, s'ha de fer en el període comprès entre l'any anterior al de concessió de l'ajut i fins a l'últim dia hàbil del mes de juny de l'any posterior al de concessió de l'ajut, sens perjudici del que estableix la base 5.3.c).
b) Tenir un pla de distribució, comercialització o explotació que prevegi un import efectiu d'ingressos.
Queden exclosos aquells projectes que no prevegin cap ingrés per aquests conceptes.
Els ingressos per patrocini no es consideren derivats de la distribució, la comercialització o l'explotació del projecte.
c) Tenir establert el moment de llançament comercial —i s'entén com a tal la data en què el projecte comenci la seva comercialització— dins del termini que especifiqui la convocatòria corresponent.
d) El desenvolupament del videojoc ha d'estar completat en un període màxim de 18 mesos a comptar de la concessió de l'ajut.
Les persones beneficiàries tindran 10 dies hàbils, a partir de l'endemà de la publicació, per presentar:
Es pot interposar un recurs d'alçada davant la persona titular del Departament de Cultura en el termini d'un mes a comptar de la publicació
Justificació del pressupost acceptat i els ingressos del projecte (sense incloure l'explotació)
Les persones beneficiàries han de presentar la documentació justificativa a l'Àrea de Desenvolupament Empresarial de l'Institut Català de les Empreses Culturals abans del 31 de desembre de l'any de concessió dels ajuts, excepte per a aquells projectes que tinguin el llançament comercial —o l'últim llançament comercial en el cas que hi hagi més d'un llançament— en data posterior al 30 de setembre, per als quals el termini màxim de justificació és el 30 de setembre de l'any posterior al de concessió dels ajuts.
Justificació final dels ingressos i despeses d'explotació
Les persones beneficiàries han de presentar la documentació justificativa a l'Àrea de Desenvolupament Empresarial de l'Institut Català de les Empreses Culturals com a màxim en el termini dels tres mesos posteriors a la finalització de l'explotació del projecte.